CELEX: C2005/069/34
Language: et
Date: 2005-03-19 00:00:00
Title: Kohtuasi T-462/04: HEG Limited ja Graphite India Limited 30. novembri 2004. aasta hagi Euroopa Liidu Nõukogu vastu

19.3.2005   
            
            
               ET
            
            
               Euroopa Liidu Teataja
            
            
               C 69/17
            
         HEG Limited ja Graphite India Limited 30. novembri 2004. aasta hagi Euroopa Liidu Nõukogu vastu
   (Kohtuasi T-462/04)
   (2005/C 69/34)
   Kohtumenetluse keel: inglise
   HEG Limited, asukoht New Delhi (India) ja Graphite India Limited, asukoht Kolkata (India) esitasid 30. novembril 2004 Euroopa Ühenduste Esimese Astme Kohtule hagi Euroopa Liidu Nõukogu vastu. Hageja esindajad on advokaat K. Adamantopoulos ja solicitor J. Branton.
   Hageja palub esimese astme kohtul:
   
               —
            
            
               tühistada EÜ artikli 230 alusel nõukogu 13. septembri 2004. aasta määrus (EÜ) nr 1628/2004, (1) millega kehtestatakse teatavate Indiast pärit grafiitelektroodisüsteemide impordi suhtes lõplik tasakaalustav tollimaks ja nõutakse lõplikult sisse sellise impordi suhtes kehtestatud ajutine tollimaks;
            
         
               —
            
            
               tühistada EÜ artikli 230 alusel nõukogu 13. septembri 2004 aasta määrus (EÜ) nr 1629/2004, (2) millega kehtestatakse teatavate Indiast pärit grafiitelektroodisüsteemide impordi suhtes lõplik tasakaalustav tollimaks ja nõutakse lõplikult sisse selle suhtes kehtestatud ajutine tollimaks;
            
         
               —
            
            
               jätta kostja kanda kohtukulud ja asjaga seotud muud kulud.
            
         Õiguslikud alused ja peamised argumendid
   Ühenduse grafiitelektroodide tootjate nimel esitatud kaebuste tulemusena algatas komisjon üheaegsed antidumpingu ja subsiidiumitevastase menetlused Indiast imporditavate asjakohaste toodete vastu. Nimetatud menetluste tulemusena võeti vastu vaidlustatud määrused.
   Hagejateks on kaks India äriühingut, kes toodavad ja ekspordivad kõnealuseid tooteid Euroopa Liitu. Oma nõuet põhjendavad nad esiteks sellega, et hoolimata India eksportijate poolt esitatud vastavatest kindlatest tõenditest ei kontrollinud komisjoni talitused ega lõpuks ka nõukogu teisi ilmseid kahju põhjuseid, eriti dumpinguhindadega importi muudest kolmandatest riikidest. Sellest tulenevalt viitavad hagejad määruse nr 384/96 (3) artikli 9 lõike 5 ja GATT lepingu artikli VI rakendamist käsitleva lepingu (dumpinguhindade vastane leping) artikli 9 lõike 2 rikkumisele, mittediskrimineerimise ja olulise menetlusnormi põhimõtte rikkumistele ning ilmsele hindamisveale.
   Hagejad väidavad ka, et mõlemad vaidlustatud määrused muudab kehtetuks nii vastavalt määruses nr 2026/97 ja määruses nr 384/96 kui ka üldises tolli ja kaubanduskokkuleppes ning subsiidiumide ja tasakaalustuvate meetmete lepingus, mis kehtestab dumpinguvastased ja tasakaalustavad meetmed 25 ühenduse liikmesriigi suhtes, sätestatud oluliste menetlusnormide rikkumine, olgugi, et kontrolli alustati ja viidi läbi vaid 15 liikmesriigi suhtes.
   Hagejad väidavad ka seda, et määrus nr 1628/2004 rakendab India ekspordijärgse impordimaksude hüvituskava (DEPB) suhtes ebaõiglast tasakaalustavat tollimaksu, rikkudes määrust nr 2026/97, (4) subsiidiumide ja tasakaalustuvate meetmete lepingut, proportsionaalsuse põhimõtet, olulisi menetlusnorme ning tehes ilmse hindamisvea.
   Hagejad viitavad ka vastavalt määruste nr 2026/97 ja nr 384/96, dumpinguhindade vastase lepingu, subsiidiumide ja tasakaalustuvate meetmete lepingu rikkumisele ning ilmsele hindamisveale, väites, et vaidlustatud meetmed põhinevad olulise kahju kindlaksmääramisel andmetele, mis on muutunud ebausaldusväärseks turgu jagavate ja hindasid kindlaksmääravate konkurentsivastaste kokkulepete tõttu ühenduse töösturite vahel, mille komisjon on oma otsusega ise kinnitanud ja heaks kiitnud.
   Lõpetuseks väidavad hagejad, et vaidlustatud meetmed rikuvad vastavalt määruse nr 384/96 artikli 3 lõiget 2 ja määruse nr 2026/97 artikli 8 lõiget 7, jättes lõpliku kahjuanalüüsi kindlaksmääramisel kõrvaldamata muude tegurite mõju ning omistades seetõttu teiste tegurite poolt põhjustatud kahju India impordile.
   
      (1)   ELT L 295, 18.9.2004, lk 4.
   
      (2)  ELT L 295, 18.9.2004, lk 10.
   
      (3)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, EÜT L 56, 6.3.1996, lk 1.
   
      (4)  Nõukogu 6. oktoobri 1997. aasta määrus (EÜ) nr 2026/97 (EÜT L 288, 21.10.1997, lk 1).